ଚାଲିଛି ଭୋଟ ଗଣତି ; କାହାର ହେବ ବିହାର ? ଏନଡିଏ ଏବଂ ମହାମେଣ୍ଟ ମଧ୍ୟରେ କଡା ଟକ୍କର - Prameya News7\nଚାଲିଛି ଭୋଟ ଗଣତି ; କାହାର ହେବ ବିହାର ? ଏନଡିଏ ଏବଂ ମହାମେଣ୍ଟ ମଧ୍ୟରେ କଡା ଟକ୍କର\n10/11/2020 at 1:00 PM\nବିହାର ୧୦/୧୧ : କିଏ ହେବ ବିହାରର ନୂଆ ସୁପ୍ରିମୋ ? ୬ଷ୍ଠ ଥର ପାଇଁ ମୁଖ୍ୟମନ୍ତ୍ରୀ ହେବେ କି ନୀତିଶ କୁମାର ? ନା ବାଜି ମାରି ନେବେ ତେଜସ୍ବୀ ଯାଦବ ? ଏ ତମାମ ପ୍ରସଙ୍ଗ ଏବେ ସାରା ଦେଶରେ ଚର୍ଚ୍ଚାର ବିଷୟ ପାଲଟିଥିବା ବେଳେ ସେପଟେ ଏନଡିଏ ଏବଂ ମହାମେଣ୍ଟ ମଧ୍ୟରେ ଚାଲିଛି କଡା ଟକ୍କର ।\nବିହାର ବିଧାନସଭା ନିର୍ବାଚନରେ ଭୋଟ ଗଣତି ଜାରି ରହିଛି । ଦିନ ୧୨ ଟା ୩୦ ସୁଦ୍ଧା ଜେଡିୟୁ ଏବଂ ବିଜେପି ମେଣ୍ଟ ୧୨୬ଟି ଆାସନରେ ଆଗୁଆ ଅଛି । ସେହିଭଳି ଆରଜେଡି, କଂଗ୍ରେସ ଏବଂ ଅନ୍ୟ ଛୋଟ ଦଳ ମିଶି ଗଠିତ ମହାମେଣ୍ଟ ୧୦୫ ଆସନରେ ଆଗୁଆ ଅଛି । ଏଲଜେପି ୨ ଟି ଏବଂ ଅନ୍ୟମାନେ ୧୦ଟି ଆସନରେ ଆଗୁଆ ଅଛନ୍ତି । ୨୪୩ ଆସନ ବିଶିଷ୍ଟ ବିହାରରେ ୨ ମେଣ୍ଟ ମଧ୍ୟରେ କଡା ଟକ୍କର ଦେଖିବାକୁ ମିଳିଛି । ତେବେ କାହାର ହେବ ବିହାର ତାହା ଆଗାମୀ କିଛି ଘଣ୍ଟା ମଧ୍ୟରେ ନିର୍ଦ୍ଧାରଣ ହେବ ।\nନିର୍ଦ୍ଧିଷ୍ଟ ଦଳ ଅନୁସାରେ ସଂଖ୍ୟା ଦେଖିବାକୁ ଗଲେ ବିଜେପି ସବୁଠାରୁ ଆଗରେ ଚାଲିଛି । ବର୍ତ୍ତମାନ ବିଜେପି ୭୫ଟି ସିଟରେ ଆଗୁଆ ଚାଲିଛି । ତେଜସ୍ବୀ ଯାଦବଙ୍କ ରାଷ୍ଟ୍ରୀୟ ଜନତା ଦଳ (ଆରଜେଡି) ୬୫ଟି ଆସନରେ ଆଗୁଆ ଚାଲିଛି । ସେହିଭଳି ନୀତିଶ କୁମାରଙ୍କ ଜେଡିୟୁ ୪୭ ଆସନରେ ଆଗୁଆ ଏବଂ କଂଗ୍ରେସ ମାତ୍ର ୨୪ଟି ସିଟରେ ଆଗୁଆ ଚାଲିଛି । ଚିରାଗ ପାଶ୍ବାନଙ୍କ ଲୋକ ଜନ ଶକ୍ତି ପାର୍ଟି (ଏଲଜେପି) ୩ ଟି ସିଟରେ ଆଗୁଆ ଚାଲିଛି ଏବଂ ଅନ୍ୟମାନେ ୧୦ ଟି ସିଟରେ ଆଗୁଆ ଚାଲିଛନ୍ତି ।
